ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για την κατάσταση των μεταναστών εργαζομένων από χώρες ΑΚΕ

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

- έχοντας υπόψη τα προηγούμενα ψηφίσματά της, και ιδιαίτερα το ψήφισμα που εγκρίθηκε στις 28 Σεπτεμβρίου 1995 στις Βρυξέλλες,

- έχοντας υπόψη τα πολυάριθμα σχετικά ψηφίσματα του Ευρωπαϊκού Κοινοβουλίου,

Α. έχοντας υπόψη τη χειροτέρευση της οικονομικής κατάστασης των χωρών ΑΚΕ και τα επιδεινούμενα προβλήματα μετανάστευσης,

Β. έχοντας υπόψη ότι οι εξελίξεις των περί μεταναστών νομοθεσιών σε ορισμένα κράτη μέλη της ΕΕ επιδείνωσαν σημαντικά την κατάσταση ορισμένων μεταναστών και ότι μεγάλος αριθμός εξ αυτών έχασαν το δικαίωμα διαμονής και ευρίσκονται πλέον σε κατάσταση παρανομίας,

Γ. ανησυχώντας για τη συμπεριφορά απόρριψης έναντι μεταναστών εργαζομένων σε ορισμένα κράτη μέλη της ΕΕ ως αποτέλεσμα της οικονομικής κρίσης, για την ολοένα εντεινόμενη ανεργία και τις δυσκολίες χρηματοδότησης των προγραμμάτων κοινωνικής ασφάλισης,

Δ. αποδοκιμάζοντας τα επεισόδια που σημειώθηκαν κατά τους τελευταίους μήνες σε ορισμένες χώρες όπως η Γαλλία, η Ισπανία και το Βέλγιο,

Ε. έχοντας υπόψη ότι όλοι οι μετανάστες εργαζόμενοι από αναπτυσσόμενες χώρες πρέπει να καλύπτονται από διατάξεις που να εγγυώνται ότι δε θα πραγματοποιούνται εις βάρος τους διακρίσεις λόγω εθνικότητας σε σύγκριση με κοινοτικούς μετανάστες και υπηκόους,

ΣΤ. έχοντας υπόψη ότι αυτή η αρχή της μη διάκρισης αναφέρεται ρητά στο άρθρο 5 της Σύμβασης Λομέ και στο Παράρτημα VΙ αυτής, το οποίο ορίζει σαφώς την ακλόνητη δέσμευση των συμβαλλομένων μερών για την εγγύηση της αμοιβαίας απολαβής των δικαιωμάτων του ανθρώπου για υπηκόους χωρών ΑΚΕ και της Ευρωπαϊκής Ένωσης στην αντίστοιχη επικράτειά τους,

Ζ. έχοντας υπόψη ότι η αποτελεσματικότερη μορφή πρόληψης της μαζικής παράνομης μετανάστευσης έγκειται στην παροχή αναπτυξιακής βοήθειας προς τις ενδιαφερόμενες χώρες και περιοχές,

1. επιβεβαιώνει την ανάγκη να εξασφαλισθεί, σε κάθε περίπτωση, ο σεβασμός των δικαιωμάτων του ανθρώπου και η ανθρώπινη μεταχείριση των παράνομων μεταναστών, ιδίως όσο αφορά την υγεία και εκπαίδευση 7

2. θεωρεί ότι μια κοινοτική πολιτική για τους μετανάστες από αναπτυσσόμενες χώρες θα έπρεπε να οδηγήσει στη θέσπιση καθεστώτος για τους μη κοινοτικούς μετανάστες, που θα εφαρμόζεται σε ολόκληρη την Ένωση, και το οποίο θα θεσπίζει τα θεμελιώδη δικαιώματά τους μεταξύ των οποίων περιλαμβάνονται τα δικαιώματα στέγασης, ελεύθερης έκφρασης, του συνέρχεσθαι, παιδείας, επανένωσης των οικογενειών, προστασίας από το ρατσισμό, τις διακρίσεις και τις αυθαίρετες απελάσεις 7

3. συστήνει να εντείνουν η Ευρωπαϊκή Ένωση και τα κράτη μέλη της τη βοήθεια που παρέχουν προς τις χώρες ΑΚΕ για τη χρηματοδότηση αναπτυξιακών σχεδίων και προγραμμάτων που θα δημιουργήσουν θέσεις απασχόλησης στις χώρες προέλευσης 7

4. επαναλαμβάνει την έκκλησή της για την πραγματοποίηση διαπραγματεύσεων σχετικά με την κατάσταση των μεταναστών εργαζομένων στο πλαίσιο της συνεργασίας Λομέ και για διαβουλεύσεις μεταξύ της Ευρωπαϊκής Ένωσης και των χωρών ΑΚΕ προς σύνταξη του καθεστώτος αυτού 7

5. καταδικάζει κάθε δήλωση που εντείνει τις υποψίες κατά των μεταναστών και ενισχύει την αξιοπιστία όσων προωθούν μία λαϊκίστικη πολιτική αποκλεισμού και ξενοφοβίας 7

6. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στα κράτη που έχουν υπογράψει τη Σύμβαση Λομέ.